title: Deċiżjoni (UE) 2016/1492 tal-Parlament Ewropew tat-28 ta’ April 2016 dwar il-kwittanza għall-implimentazzjoni tal-baġit taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/180

         DEĊIŻJONI (UE) 2016/1492 TAL-PARLAMENT EWROPEW
   tat-28 ta’ April 2016
   dwar il-kwittanza għall-implimentazzjoni tal-baġit taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2014, flimkien mar-risposta taċ-Ċentru (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata liċ-Ċentru fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0068/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KE) Nru 2965/94 tat-28 ta’ Novembru 1994 li jistabbilixxi Ċentru tat-Traduzzjoni għall-Korpi tal-Unjoni Ewropea (4), u b’mod partikolari l-Artikolu 14 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0084/2016),

               1.

               Jagħti l-kwittanza lid-Direttur taċ-Ċentru tat-Traduzzjoni għall-Korpi tal-Unjoni Ewropea għall-implimentazzjoni tal-baġit taċ-Ċentru għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur taċ-Ċentru tat-Traduzzjoni għall-Korpi tal-Unjoni Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 33.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1

      (4)  ĠU L 314, 7.12.1994, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Id-Deċiżjoni tal-Kunsill tas-26 ta’ Marzu 1985 dwar il-konklużjoni ta’ bdil ta’ ittri li jestendi l-bdil ta’ittri li ghandhom x’jaqsmu ma’ klawżola 2 tal-Ftehim bejn il-Komunità Ekonomika Ewropea u r-Repubblika Soċjalista tar-Rumanija dwar il-kummerċ fil-laħam tal-muntun u tal-mogħoż

text:
Avviż Legali Importanti

|

31985D0211

Official Journal L 096 , 03/04/1985 P. 0030 - 0030 Finnish special edition: Chapter 11 Volume 11 P. 0209  Spanish special edition: Chapter 03 Volume 34 P. 0099  Swedish special edition: Chapter 11 Volume 11 P. 0209  Portuguese special edition Chapter 03 Volume 34 P. 0099

		Id-Deċiżjoni tal-Kunsilltas-26 ta’ Marzu 1985dwar il-konklużjoni ta’ bdil ta’ ittri li jestendi l-bdil ta’ittri li ghandhom x’jaqsmu ma’ klawżola 2 tal-Ftehim bejn il-Komunità Ekonomika Ewropea u r-Repubblika Soċjalista tar-Rumanija dwar il-kummerċ fil-laħam tal-muntun u tal-mogħoż(85/211/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li waqqaf l-Komunità Ekonomika Ewropea, u b’mod partikolari Artikolu 113 tiegħu,Wara li kkunsidra r-rakkomandazzjoni mill-Kummissjoni,Billi, fil-Ftehim dwar it-Trażżin Volontarju magħmul mal-Komunità fis-settur tal-laħam tal-muntun u tal-mogħoż u tan-nagħaġ u mogħoż ħajjin, ir-Rumanija aċċettat l-obbligu, bi bdil ta’ittri, li tillimita l-esportazzjoni tagħha lejn ċerti żoni meqjusa bħala sensittivi; billi, però, dan l-obbligu ma kienx jestendi lil hinn mill-31 ta’ Marzu 1984;Billi ma kienx hemm bdil fic-cirkostanzi li wasslu sabiex dawn iż-żoni jkunu meqjusa bħala sensittivi l-arranġament li jikkonċerna r-restrizzjoni fuq l-esportazzjoni f’dawn iż-żoni għandu jkun imġedded;Billi l-Kummissjoni wettqet negozjati għal dan il-għan mar-Rumanija u dawn in-negozjati wasslu għal Ftehim,IDDEĊIEDA KIF GEJ:Artikolu 1Il-bdil ta’ittri li jestendi l-arranġamenti li għandhom x’jaqsmu ma’ klawsola 2 tal-Ftehim bejn il-Komunità Ekonomika Ewropea u r-Repubblika Soċjalista tar-Rumanija dwar il-kummerċ fil-laħam tal-muntun u tal-mogħoż qed jigi approvat f’isem il-Komunità.It-test tal-bdil ta’ ittri hu anness ma’ din id-Deċiżjoni.Artikolu 2Il-President tal-Kunsill qed jiġi awtorizzat sabiex jagħżel il-persuna li jkollha s-setgħa li tiffirma l-ittri ta’ bdil imsemmija f’Artikolu 1 sabiex jorbtu lill-Komunità.Magħmul fi Brussel, fis-26 ta’ Marzu 1985.Għall-KunsillIl-PresidentF. M. Pandolfi--------------------------------------------------


Avviż Legali Importanti

|

32005D0803

Deċizjoni tal-Kunsill tas- 27 ta' Ġunju 2005 dwar il-konklużjoni ta' ftehim bejn il-Komunità Ewropea u l-Federazzjoni Russa dwar kummerċ f'ċerti prodotti ta' l-azzar

Official Journal L 303 , 22/11/2005 P. 0038 - 0038 Official Journal L 175 , 29/06/2006 P. 0040 - 0040

		Deċizjoni tal-Kunsilltas- 27 ta' Ġunju 2005dwar il-konklużjoni ta' ftehim bejn il-Komunità Ewropea u l-Federazzjoni Russa dwar kummerċ f'ċerti prodotti ta' l-azzar(2005/803/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133, flimkien ma’ l-Artikolu 300(2) tiegħu,Wara li kkunsidra l-proposta mill-Kummissjoni,Billi:(1) Il-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u l-Federazzjoni Russa, min-naħa l-oħra [1], minn hawn 'il quddiem imsemmi "il-PCA" (Partnership and Cooperation Agreement), daħal fis-seħħ fl- 1 ta’ Diċembru 1997.(2) L-Artikolu 21(1) tal-Ftehim ta' Sħubija u Koperazzjoni jipprovdi li l-kummerċ f'ċerti prodotti ta’ l-azzar għandu jkun regolat mit-Titolu III ta’ dak il-Ftehim, ħlief għall-Artikolu 15 tiegħu, u mid-dispożizzjonijiet ta’ ftehim dwar arranġamenti kwantitattivi.(3) Għas-snin 1995-2004, il-kummerċ f'ċerti prodotti ta’ l-azzar kien is-suġġett ta’ ftehim li saru bejn il-Partijiet għall-PCA. Huwa għalhekk opportun li jiġi konkluż ftehim ġdid ieħor li jieħu kont ta' l-iżviluppi fir-relazzjonijiet bejn il-Partijiet.(4) Il-Ftehim għandu jiġi approvat,IDDEĊIEDA KIF ĠEJ:Artikolu 1Il-Ftehim bejn il-Komunità Ewropea u l-Federazzjoni Russa dwar kummerċ f'ċerti prodotti ta’ l-azzar huwa b'dan approvat f’isem il-Komunità.It-test tal-Ftehim jinsab mehmuż ma’ din id-Deċiżjoni.Artikolu 2Il-President tal-Kunsill huwa b'dan awtorizzat sabiex jaħtar il-persuna jew persuni li jkollhom is-setgħa jiffirmaw il-Ftehim sabiex jorbot lill-Komunità.Magħmula fi Brussel, nhar is- 27 ta' Ġunju 2005.Għall-KunsillIl-PresidentL. Lux[1] ĠU L 327, 28.11.1997, p. 3.--------------------------------------------------


title: 2012/284/PESK: Deċiżjoni tal-Kumitat Politiku u ta' Sigurtà Atalanta/1/2012 tal- 25 ta’ Mejju 2012 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ’l barra mix-xtut tas-Somalja (Atalanta)

text:
               1.6.2012

               MT

               Il-Ġurnal Uffiċjali tal-Unjoni Ewropea

               L 142/35

         DEĊIŻJONI TAL-KUMITAT POLITIKU U TA' SIGURTÀ ATALANTA/1/2012
   tal-25 ta’ Mejju 2012
   dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ’l barra mix-xtut tas-Somalja (Atalanta)
   (2012/284/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2008/851/PESK tal-10 ta’ Novembru 2008 dwar l-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja (Atalanta) (1), u b’mod partikolari l-Artikolu 6 tagħha,
   Billi:

               (1)

               Skont l-Artikolu 6(1) tal-Azzjoni Konġunta 2008/851/PESK, il-Kunsill awtorizza lill-Kumitat Politiku u ta’ Sigurtà (KPS) biex jieħu deċiżjonijiet dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ’l barra mix-xtut tas-Somalja.

               (2)

               Fit-2 ta’ Diċembru 2011, il-KPS adotta d-Deċiżjoni Atalanta/4/2011 (2) dwar il-ħatra tal-Kaptan Jorge MANSO bħala Kmandant tal-Forza tal-UE.

               (3)

               Il-Kmandant tal-Operazzjoni tal-UE rrakkomanda li jinħatar ir-Rear-Admiral Jean-Baptiste DUPUIS bħala l-Kmandant il-ġdid tal-Forza tal-UE.

               (4)

               Il-Kumitat Militari tal-UE jappoġġa dik ir-rakkomandazzjoni.

               (5)

               Skont l-Artikolu 5 tal-Protokoll (Nru 22) dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u fl-implementazzjoni ta’ deċiżjonijiet u azzjonijiet tal-Unjoni li jkollhom implikazzjonijiet ta’ difiża,

         ADOTTA DIN ID-DEĊIŻJONI:
   Artikolu 1
   Ir-Rear-Admiral Jean-Baptiste DUPUIS huwa b’dan maħtur Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Hija għandha tapplika mis-6 ta’ April 2012.

      Magħmul fi Brussell, il-25 ta’ Mejju 2012.

            Għall-Kumitat Politiku u ta’ Sigurtà

            Il-President

         O. SKOOG

      (1)  ĠU L 301, 12.11.2008, p. 33.

      (2)  ĠU L 320, 3.12.2011, p. 32.


title: Deċiżjoni Nru 562/2014/UE tal-Parlament Ewropew u tal-Kunsill tal- 15 ta' Mejju 2014 dwar il-parteċipazzjoni tal-Unjoni Ewropea fiż-żieda fil-kapital tal-Fond Ewropew tal-Investiment

text:
               24.5.2014

               MT

               Il-Ġurnal Uffiċjali tal-Unjoni Ewropea

               L 156/1

         DEĊIŻJONI Nru 562/2014/UE TAL-PARLAMENT EWROPEW U TAL-KUNSILL
   tal-15 ta' Mejju 2014
   dwar il-parteċipazzjoni tal-Unjoni Ewropea fiż-żieda fil-kapital tal-Fond Ewropew tal-Investiment
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 173(3) tiegħu,
   Wara li kkunsidraw il-proposta mressqa mill-Kummissjoni Ewropea,
   Wara t-trażmissjoni tal-abbozz tal-att leġislattiv lill-parlamenti nazzjonali,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Filwaqt li jaġixxu f'konformità mal-proċedura leġislattiva ordinarja (2),
   Billi:

               (1)

               Skont id-Deċiżjoni tal-Kunsill 94/375/KE (3), il-Fond Ewropew tal-Investiment (“il-Fond”) twaqqaf fl-1994 sabiex jistimula “tkabbir bbilanċat u sostnut fil-Komunità”.

               (2)

               Wara żieda fil-kapital sottoskritt tal-Fond fl-2007, il-kapital awtorizzat tal-Fond huwa ta' EUR 3 biljun, maqsum fi 3 000 sehem ta' EUR 1 miljun 'il wieħed bi proporzjon ta' 20 % tal-kapital imħallas. L-Unjoni, rappreżentata mill-Kummissjoni, ipparteċipat fiż-żieda preċedenti tal-kapital sottoskritt tal-Fond f'konformità mad-Deċiżjoni tal-Kunsill 2007/247/KE (4).

               (3)

               Għaldaqstant, l-Unjoni, irrappreżentata mill-Kummissjoni, hija attwalment sottoskritta għal total ta' 900 sehem tal-Fond għal valur nominali ta' EUR 900 miljun, li minnhom EUR 180 miljun huma kapital imħallas.

               (4)

               Il-Kunsill Ewropew tat-28-29 ta' Ġunju 2012 adotta l-“Patt għal Tkabbir u Impjiegi” biex jistimula t-tkabbir għaqli, sostenibbli, inklużiv, effiċjenti fl-użu tar-riżorsi u li joħloq l-impjiegi. F'dak il-kuntest, il-Kunsill Ewropew fil-konklużjonijiet tiegħu enfasizza li, fost l-azzjonijiet urġenti ulterjuri meħtieġa fil-livell tal-Unjoni biex tingħata spinta lit-tkabbir u l-impjiegi, biex jissaħħaħ l-iffinanzjar tal-ekonomija u biex l-Ewropa ssir aktar kompetittiva bħala post għall-produzzjoni u l-investiment, l-attivitá tal-Fond għandha tkun żviluppata, b'mod partikolari fir-rigward tal-attività tiegħu fejn jidħol il-kapital ta' riskju, f'rabta mal-istrutturi nazzjonali eżistenti bħalma huma l-banek u l-istituzzjonijiet nazzjonali ta' promozzjoni.

               (5)

               Sabiex ikompli jippromwovi l-investiment u l-aċċess għall-kreditu, il-Kunsill Ewropew tat-27-28 ta' Ġunju 2013 nieda “Pjan ta' Investiment Ġdid għall-Ewropa” biex jagħti sostenn lill-impriżi żgħar u medji (SMEs) u biex tingħata spinta lill-iffinanzjar tal-ekonomija. F'dak il-kuntest, il-Kunsill Ewropew fil-konklużjonijiet tiegħu talab lill-Kummissjoni u lill-Bank Ewropew tal-Investiment (BEI) biex jimplimentaw żieda fil-kapaċità tat-titjib tal-kreditu tal-Fond, bħala kwistjoni ta' prijorità.

               (6)

               Filwaqt li fakkar li n-normalizzazzjoni tas-self lill-ekonomija, b'mod partikolari lill-SMEs tibqa' prijorità, il-Kunsill Ewropew tad-19-20 ta' Diċembru 2013 stieden lill-Kummissjoni u lill-BEI biex ikomplu jtejbu l-kapaċità tal-Fond permezz ta' żieda fil-kapital tiegħu bl-għan li jintlaħaq ftehim aħħari sa Mejju 2014.

               (7)

               Id-daqs attwali tal-fondi proprji tal-Fond ma jippermettix li jkun hemm żieda sostanzjali fl-attività tal-Fond, kif mitlub mill-Kunsill Ewropew, peress li l-operazzjonijiet tal-kapital ta' garanzija u ta' riskju tal-Fond ma jistgħux jeċċedu l-limiti massimi fuq l-impenji totali tal-Fond stabbiliti mill-Istatuti tal-Fond jew mil-Laqgħa Ġenerali tal-Fond. Barra minn hekk, il-kapaċità ta' titjib tal-kreditu tal-Fond hija limitata mid-daqs tal-fondi proprji disponibbli.

               (8)

               Għalhekk fis-26 ta' Novembru 2013, il-Bord tad-Diretturi tal-Fond ta l-approvazzjoni tiegħu għar-raġunament għal żieda fil-kapital sottoskritt tal-Fond sa EUR 1 500 miljun, biex tkun tista' ssir iż-żieda neċessarja fil-fondi proprji. L-arranġamenti tekniċi u l-proċedura dettaljata taż-żieda jiġu ppreżentati lill-Bord tad-Diretturi fi żmien dovut sabiex issir talba għall-awtorizzazzjoni biex tiġi ppreżentata proposta għall-approvazzjoni lil-Laqgħa Ġenerali tal-Fond għas-sena 2014.

               (9)

               L-azzjonisti tal-Fond għandhom jissottoskrivu ishma ġodda fid-diskrezzjoni tagħhom fuq perjodu ta' erba' snin, li jibda mill-2014 u jispiċċa fl-2017. Il-prezz tal-ishma l-ġodda għandu jiġi ffissat kull sena u jiġi bbażat fuq il-formula tal-valur nett tal-assi miftiehma bejn l-azzjonisti tal-Fond,

               (10)

               Il-ftehim dwar il-finanzjament tal-kontribuzzjoni tal-Unjoni għaż-żieda fil-kapital tal-Fond għandu jkun mingħajr preġudizzju għat-trattament possibbli ta' dividendi.

               (11)

               Ikun xieraq għall-Unjoni li tipparteċipa fiż-żieda tal-kapital tal-Fond sabiex jintlaħqu l-objettivi tal-Unjoni li tinkoraġġixxi l-ħolqien ta' ambjent favorevoli għall-inizjattiva u għall-iżvilupp ta' impriżi fl-Unjoni, b'mod partikolari l-SMEs, u li tħajjar esplojtazzjoni aħjar tal-potenzjal industrijali tal-linji politiċa tal-Unjoni dwar l-innovazzjoni, ir-riċerka u l-iżvilupp teknoloġiku, kif artikolati fil-konklużjonijiet tal-Kunsill Ewropew tat-28-29 ta' Ġunju 2012, tas-27-28 ta' Ġunju 2013 u tad-19-20 ta' Diċembru 2013 u mfissra fid-dettall fil-“Patt għal Tkabbir u Impjiegi” u l-“Pjan ta' Investiment Ġdid għall-Ewropa”.

               (12)

               Fir-rigward tal-objettivi speċifiċi segwiti mill-parteċipazzjoni tal-Unjoni fiż-żieda tal-kapital tal-Fond, b'mod partikolari l-appoġġ tal-Fond għall-azzjonijiet li huma komplementari ma' azzjonijiet tal-Istati Membri favur l-intrapriżi, b'mod partikolari l-SMEs, l-Artikolu 173(3) tat-Trattat dwar il-Funzjonament tal-Unjoni Ewropea jipprovdi s-setgħat neċessarji għall-adozzjoni ta' din id-Deċiżjoni.

               (13)

               Sabiex ir-rappreżentant tal-Unjoni fil-Laqgħa Ġenerali tal-Fond jkun jista' jivvota dwar iż-żieda tal-kapital kemm jista' jkun malajr, din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha,

         ADOTTAW DIN ID-DEĊIŻJONI:
   Artikolu 1
   Din id-Deċiżjoni għandha l-għan li żżid l-appoġġ tal-Fond Ewropew tal-Investiment (il-“Fond”) għal azzjonijiet li huma komplementari ma' azzjonijiet tal-Istati Membri favur l-intrapriżi, b'mod partikolari intrapriżi żgħar u medji.
   Artikolu 2
   Minbarra l-parteċipazzjoni azzjonarja attwali tagħha fil-Fond, l-Unjoni għandha tissottoskrivi sa 450 sehem, b'valur nominali ta' EUR 1 miljun 'il wieħed, fil-Fond. Is-sottoskrizzjoni tal-ishma u l-ħlasijiet annwali għandhom isiru f'konformità mal-pattijiet u l-kundizzjonijiet li għandhom jiġu approvati fil-Laqgħa Ġenerali tal-Fond.
   Artikolu 3
   L-Unjoni għandha tixtri l-ishma l-ġodda fil-Fond fuq perjodu ta' erba' snin li jibda fl-2014. Matul il-perjodu 2014–2017 ammont total sa' EUR 178 miljun għandu jkun disponibbli fi ħdan il-baġit ġenerali tal-Unjoni biex tkun koperta l-ispiża ta' sottoskrizzjoni, bl-użu ta' approprjazzjonijiet diġà pprogrammati fi ħdan l-Intestatura 1a tal-Qafas Finanzjarju Pluriennali għall-perjodu 2014–2020 sabiex in-nefqa totali allokata tibqa' l-istess. L-impenn baġitarju jista' jinqasam f'pagamenti annwali fuq erba' snin f'konformità mal-Artikolu 85(4) tar-Regolament (UE, Euratom) Nru 966/2012 tal-Parlament Ewropew u tal-Kunsill (5).
   Artikolu 4
   Il-Kummissjoni għandha ssegwi l-mod kif l-objettiv stabbilit fl-Artikolu 1 jintlaħaq u tippreżenta żewġ rapporti lill-Parlament Ewropew u lill-Kunsill, rapport interim sal-31 ta' Diċembru 2016 u rapport aħħari sal-31 ta' Diċembru 2018.
   Artikolu 5
   Din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, il-15 ta' Mejju 2014.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         D. KOURKOULAS

      (1)  Opinjoni tal-25 ta' Marzu 2014 (għada mhix ippubblikata fil-Ġurnal Uffiċjali).

      (2)  Pożizzjoni tal-Parlament Ewropew tas-16 ta' April 2014 (għadha mhix ippubblikata fil-Ġurnal Uffiċjali) u deċiżjoni tal-Kunsill tas-6 ta' Mejju 2014.

      (3)  Deċiżjoni tal-Kunsill 94/375/KE tas-6 ta' Ġunju 1994 dwar is-sħubija tal-Komunità fil-Fond Ewropew tal-Investiment (ĠU L 173, 7.7.1994, p. 12).

      (4)  Deċiżjoni tal-Kunsill 2007/247/KE tad-19 ta' April 2007 dwar il-parteċipazzjoni tal-Komunità fiż-żieda ta' kapital tal-Fond Ewropew tal-Investiment (ĠU L 107, 25.4.2007, p. 5).

      (5)  Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU L 298, 26.10.2012, p. 1).

      Dikjarazzjoni mill-Parlament Ewropew u l-Kunsill
      Il-Parlament Ewropew u l-Kunsill jaqblu li jindirizzaw il-kwistjoni tat-trattament tad-dividendi tal-Fond fil-qafas tar-reviżjoni li jmiss tar-regoli finanzjarji applikabbli għall-baġit ġenerali tal-Unjoni, jew, l-iktar tard, fil-kuntest tar-rapport interim dwar l-ilħuq tal-objettiv kif previst fl-Artikolu 4.


title: Id-Deċiżjoni tal-Kunsill tat-22 ta’ Frar 1999 dwar il-konklużjoni tal-Ftehim dwar il-kooperazzjoni xjentifika u teknika bejn il-Komunità Ewropea u l-Istat ta’ l-Iżrael

text:
Avviż Legali Importanti

|

31999D0224

Official Journal L 083 , 27/03/1999 P. 0050 - 0050

		Id-Deċiżjoni tal-Kunsilltat-22 ta’ Frar 1999dwar il-konklużjoni tal-Ftehim dwar il-kooperazzjoni xjentifika u teknika bejn il-Komunità Ewropea u l-Istat ta’ l-Iżrael(1999/224/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunitá Ewropea, u partikolarment l-Artikolu 130m, flimkien ma’ l-Artikolu 228(2), l-ewwel sentenza, u l-ewwel subparagrafu ta’ l-Artikolu 228(3) tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2];Billi il-Komunitá Ewropea u l-Iżrael qed iwettqu programmi ta’ riċerka speċifiċi f’setturi ta’ interess komuni;Billi l-Istat ta’ l-Iżrael, fuq naħa, u l-Komunitá Ewropea u l-Istati Membri tagħha, fuq naħa oħra, iffirmaw ftehim ta’ assoċazzjoni Euro-Mediterranea li jipprovdi għan-negozzjar ta’ ftehim ta’ kooperazzjoni fis-settur tax-xjenza u tat-teknoloġija;Billi l-Komunità Ewropea u l-Istat ta’ l-Iżrael iffirmaw Ftehim dwar il-kooperazzjoni xjentifika u teknika għal tul ta’ żmien daqs ir-raba’ programm kwadru għal RTŻ;Billi permess tad-Deċiżjoni tiegħu tat-18 ta’ Mejju 1998, il-Kunsill awtorizza lill-Kummissjoni li tinnegozja t-tiġdid tal-Ftehim dwar kooperazzjoni xjentifika u teknika bejn il-Komunità Ewropea u l-Istat ta’ l-Iżrael għat-tul ta’ żmien tal-ħames programm kwadru;Billi l-Ftehim dwar kooperazzjoni xjentifika u teknika bejn il-Komunità u l-Istat ta’ l-Iżrael irid jiġi approvat,IDDEĊIEDA DAN LI ĠEJ:Artikolu 1Il-Ftehim dwar kooperazzjoni xjentifika u teknika bejn il-Komunità Ewropea u l-Istat ta’ l-Iżrael huwa b’dan approvat f’isem il-Komunità.It-test ta’ dan il-Ftehim huma mehmuż ma’ din id-Deċiżjoni.Artikolu 2Il-President tal-Kunsill huwa hawnhekk awtorizzat li jinnomina l-persuna(i) bil-poter li jiffirma(w) l-Ftehim sabiex jorbot lill-Komunitá.Artikolu 3Il-President tal-Kunsill għandu, f’isem il-Komunità, jagħti n-notifika msemmija fl-Artikolu 13 tal-Ftehim.Magħmul fil-Lussemburgu, fit-22 ta’ Frar 1999.Għall-KunsillIl-PresidentH.-F. von Ploetz[1] ĠU C 283, tat-12.9.1998, p.5.[2] Opinjoni mogħtija l-11 ta’ Frar 1999 (għadha mhix pubblikata fil-Ġurnal Uffiċjali).--------------------------------------------------


title: 2012/748/PESK: Deċiżjoni tal-Kumitat Politiku u ta’ Sigurtà BiH/19/2012 tas- 27 ta' Novembru 2012 dwar il-ħatra ta’ Kmandant tal-Forza tal-UE għall-Operazzjoni Militari tal-Unjoni Ewropea fil-Bosnja-Ħerzegovina

text:
               5.12.2012

               MT

               Il-Ġurnal Uffiċjali tal-Unjoni Ewropea

               L 333/45

         DEĊIŻJONI TAL-KUMITAT POLITIKU U TA’ SIGURTÀ BiH/19/2012
   tas-27 ta' Novembru 2012
   dwar il-ħatra ta’ Kmandant tal-Forza tal-UE għall-Operazzjoni Militari tal-Unjoni Ewropea fil-Bosnja-Ħerzegovina
   (2012/748/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea u, b’mod partikolari t-tielet paragrafu tal-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2004/570/PESK tat-12 ta’ Lulju 2004 dwar l-operazzjoni militari tal-Unjoni Ewropea fil-Bożnja u Ħerzegovina (1), u b’mod partikolari l-Artikolu 6(1) tagħha,
   Billi:

               (1)

               Skont l-Artikolu 6(1) tal-Azzjoni Konġunta 2004/570/PESK, il-Kunsill awtorizza lill-Kumitat Politiku u ta’ Sigurtà (KPS) biex jieħu deċiżjonijiet ulterjuri dwar il-ħatra tal-Kmandant tal-Forza tal-UE.

               (2)

               Fit-2 ta’ Diċembru 2011, il-KPS adotta d-Deċiżjoni BiH/18/2011 (2) li taħtar il-Brigadier Ġenerali Robert BRIEGER bħala Kmandant tal-Forza tal-UE għall-operazzjoni militari tal-Unjoni Ewropea fil-Bosnja-Ħerzegovina.

               (3)

               Il-Kmandant tal-Operazzjoni tal-UE rrakkomanda l-ħatra tal-Maġġur Ġeneral Dieter HEIDECKER bħala l-Kmandant tal-Forza tal-UE l-ġdid għall-operazzjoni militari tal-Unjoni Ewropea fil-Bosnja-Ħerzegovina biex jieħu post il-Brigadier Ġeneral Robert BRIEGER.

               (4)

               Il-Kumitat Militari tal-UE appoġġa r-rakkomandazzjoni.

               (5)

               Skont l-Artikolu 5 tal-Protokoll (Nru 22) dwar il-pożizzjoni tad-Danimarka anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u fl-implementazzjoni ta’ deċiżjonijiet u azzjonijiet tal-Unjoni li jkollhom implikazzjonijiet ta’ difiża.

               (6)

               Fit-12 u t-13 ta’ Diċembru 2002 il-Kunsill Ewropew ta’ Kopenhagen adotta Dikjarazzjoni li tgħid li l-arranġamenti “Berlin Plus” u l-implimentazzjoni tagħhom ser japplikaw biss għal dawk l-Istati Membri tal-UE li huma wkoll membri tan-NATO jew partijiet għas-“Sħubija għall-Paċi”, u li b’konsegwenza kkonkludew ftehim bilaterali ta’ sigurtà man-NATO,

         ADOTTA DIN ID-DEĊIŻJONI:
   Artikolu 1
   Il-Maġġur Ġeneral Dieter HEIDECKER huwa b’dan maħtur Kmandant tal-Forza tal-UE għall-operazzjoni militari tal-Unjoni Ewropea fil-Bosnja-Ħerzegovina mit-3 ta’ Diċembru 2012.
   Artikolu 2
   Id-Deċiżjoni BiH/18/2011 hija b’dan imħassra.
   Artikolu 3
   Din id-Deċiżjoni għandha tidħol fis-seħħ fit-3 ta’ Diċembru 2012.

      Magħmul fi Brussell, is-27 ta’ Novembru 2012.

            Għall-Kumitat Politiku u ta’ Sigurtà

            Il-President

         O. SKOOG

      (1)  ĠU L 252, 28.7.2004, p. 10.

      (2)  Id-Deċiżjoni tal-Kumitat Politiku u ta’ Sigurtà BiH/18/2011 tat-2 ta’ Diċembru 2011 dwar il-ħatra ta’ Kmandant tal-Forza tal-UE għall-operazzjoni militari tal-Unjoni Ewropea fil-Bosnja-Ħerzegovina (ĠU L 332, 15.12.2011, p. 10).


title: Kumitat Politiku u ta’ Sigurtà deċiżjoni EUPOL AFG/1/2007 tas- 16 ta’ Ottubru 2007 dwar il-ħatra tal-Kap tal-Missjoni ta’ l-EUPOL AFGHANISTAN

text:
               25.10.2007

               MT

               Il-Ġurnal Uffiċjali ta’ l-Unjoni Ewropea

               L 281/37

         KUMITAT POLITIKU U TA’ SIGURTÀ DEĊIŻJONI EUPOL AFG/1/2007
   tas-16 ta’ Ottubru 2007
   dwar il-ħatra tal-Kap tal-Missjoni ta’ l-EUPOL AFGHANISTAN
   (2007/685/CFSP)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea u b’mod partikolari t-tielet subparagrafu ta’ l-Artikolu 25 tiegħu,
   Wara li kkunsidra l-Azzjoni Konġunta tal-Kunsill 2007/369/PESK tat-30 ta’ Mejju 2007 dwar l-istabbiliment tal-Missjoni tal-Pulizija ta’ l-Unjoni Ewropea fl-Afganistan (EUPOL AFGHANISTAN) (1) u b’mod partikolari l-Artikolu 10(1) tiegħu,
   Billi:

               (1)

               L-Artikolu 10 ta’ l-Azzjoni Konġunta tal-Kunsill 2007/369/PESK jipprevedi li l-Kunsill jawtorizza lill-Kumitat Politiku u ta’ Sigurtà sabiex jieħu d-deċiżjonijiet rilevanti skond l-Artikolu 25 tat-Trattat, inklużi setgħat sabiex jieħu deċiżjonijiet sussegwenti dwar il-ħatra ta’ Kap ta’ l-EUPOL AFGHANISTAN.

               (2)

               F’ittra datata 6 ta’ Ottubru 2007, il-Kap tal-Missjoni attwali informa lill-Kummissjoni Ewropea bid-deċiżjoni tiegħu li jittermina l-kuntratt tiegħu, b’effett mill-aħħar tax-xogħol fil-31 ta’ Ottubru 2007.

               (3)

               Is-Segretarju Ġenerali/Rappreżentant Għoli ippropona n-nomina tas-Sur Jürgen Scholz bħala l-Kap ġdid tal-Missjoni ta’ l-EUPOL AFGHANISTAN,

         IDDEĊIEDA KIF ĠEJ:
   Artikolu 1
   Is-Sur Jürgen Scholz huwa b’dan maħtur Kap ta’ l-EUPOL AFGHANISTAN.
   Artikolu 2
   Din id-Deċiżjoni għandha jkollha effett fl-1 ta’ Novembru 2007.

      Magħmula fi Brussell, 16 ta’ Ottubru 2007.

            Għall-Kumitat Politiku u ta’ Sigurtà

            Il-President

         C. DURRANT PAIS

      (1)  ĠU L 139, 31.5.2007, p. 33.


title: Deċiżjoni tal-Kunsill tat- 12 ta' Diċembru 2005 dwar il-ħatra ta’ Koordinatur Speċjali tal-Patt ta’ Stabbilità għax-Xlokk ta’ l-Ewropa

text:
               29.6.2006

               MT

               Il-Ġurnal Uffiċjali ta’ l-Unjoni Ewropea

               207

         DEĊIŻJONI TAL-KUNSILL
   tat-12 ta' Diċembru 2005
   dwar il-ħatra ta’ Koordinatur Speċjali tal-Patt ta’ Stabbilità għax-Xlokk ta’ l-Ewropa
   (2005/912/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra r-Regolament tal-Kunsill (KE) Nru 1080/2000 tat-22 ta' Mejju 2000 dwar l-appoġġ għall-Missjoni Interim tan-Nazzjonijiet Uniti fil-Kosovo (UNMIK) l-Uffiċċju tar-Rappreżentant Għoli fil-Bosnja u l-Herzegovina (OHR) u l-Patt ta’ Stabbilità għax-Xlokk ta’ l-Ewropa (SP) (1), u b’mod partikolari l-Artikolu 1a tiegħu,
   Wara li kkunsidra l-proposta mill-Kummissjoni,
   Billi:

               (1)

               Fl-10 ta’ Ġunju 1999 il-Ministri ta’ l-Affarijiet Barranin ta’ l-Istati Membri ta' l-Unjoni Ewropea u l-Kummissjoni tal-Komunitajiet Ewropej, flimkien mal-parteċipanti fil-Patt ta' Stabilità għax-Xlokk ta' l-Ewropa, qablu li jistabbilixxu Patt ta' Stabbilità għax-Xlokk ta' l-Ewropa, minn issa ‘l quddiem imsejjaħ “il-Patt ta’ Stabbilità”.

               (2)

               L-Artikolu 1a tar-Regolament tal-Kunsill (KE) Nru 1080/2000 jipprovdi għal Koordinatur Speċjali tal-Patt ta’ Stabbilità li jiġi maħtur fuq bażi annwali.

               (3)

               Huwa neċessarju li jkun stabbilit, flimkien mal-ħatra, mandat għall-Koordinatur Speċjali. L-esperjenza wriet li l-mandat stabbilit fid-Deċiżjoni tal-Kunsill (KE) Nru 2004/928 tat-22 ta' Diċembru 2004 dwar il-ħatra ta' Koordinatur Speċjali tal-Patt ta' Stabbilità għax-Xlokk ta' l-Ewropa għall-2005 (2) huwa adattat.

               (4)

               Hu xieraq li jkunu stabbiliti linji ċari tar-responsabbiltà kif ukoll gwida dwar il-koordinazzjoni u r-rappurtaġġ,

         IDDEĊIEDA KIF ĠEJ:
   Artikolu 1
   Dr Erhard BUSEK huwa b’dan maħtur Koordinatur Speċjali tal-Patt ta’ Stabbilità għax-Xlokk ta’ l-Ewropa.
   Artikolu 2
   Il-Koordinatur Speċjali għandu jwettaq il-funzjonijiet previsti f’punt 13 tad-dokument tal-Patt ta’ Stabbilità ta’ l-10 ta’ Ġunju 1999.
   Artikolu 3
   Sabiex jinkiseb l-għan imsemmi fl-Artikolu 2, il-mandat tal-Koordinatur Speċjali għandu jkun li:

               (a)

               jippromwovi l-kisba ta’ l-għanijiet tal-Patt, fi ħdan, u bejn il-pajjiżi individwali u fejn il-Patt juri li għandu valur miżjud;

               (b)

               jippresjedi il-Mejda Reġjonali tax-Xlokk ta’ l-Ewropa;

               (ċ)

               iżomm kuntatt mill-qrib mal-parteċipanti kollha u Stati, organizzazzjonijiet u istituzzjonijiet tal-Patt ta' Stabbilità, kif ukoll inizjattivi relevanti reġjonali u organizzazzjonijiet, bil-għan li titrawwem kooperazzjoni reġjonali u titkabbar il-proprjetà reġjonali;

               (d)

               jikkoopera mill-viċin ma’ l-Istituzzjonijiet ta’ l-Unjoni Ewropea u l-Istati Membri tagħha sabiex jippromwovi r-rwol ta’ l-Unjoni Ewropea fil-Patt skond il-punti 18, 19, 20 tad-dokument tal-Patt ta' Stabbilità u jiżgura kumplimentarjetà bejn ix-xogħol tal-Patt ta' Stabbilità u l-Proċess ta' Stabbilità u Assoċjazzjoni;

               (e)

               jiltaqa’ perjodikament u b’mod kollettiv kif xieraq mal-Presidenti ta’ l-Imwejjed ta' Ħidma, biex jiżgura koordinazzjoni strateġika ġenerali u jaġixxi bħala segretarjat tal-Mejda Reġjonali tax-Xlokk ta’ l-Ewropa u l-istrumenti tagħha;

               (f)

               jaħdem fuq il-bażi ta' lista, li jkun hemm qbil dwarha minn qabel u b'konsultazzjoni mal-parteċipanti fil-Patt ta' Stabilità, ta' azzjonijiet ta' prijorità għall-Patt ta' Stabbilità biex jiġu implimentati matul l-2006, u biex il-metodi ta' xogħol u l-istrutturi tal-Patt ta' Stabbilità jinżammu taħt reviżjoni, biex tkun żgurata l-konsistenza u l-użu effiċjenti tar-riżorsi.

         Artikolu 4
   Il-Koordinatur Speċjali għandu jikkonkludi ftehim finanzjarju mal-Kummissjoni.
   Artikolu 5
   L-attivitajiet tal-Koordinatur Speċjali għandhom ikunu koordinati ma’ ta’ dawk tas-Segretarju Ġenerali tal-Kunsill/Rappreżentant Għoli għall-PESK, il-President tal-Kunsill u l-Kummissjoni, notevolment fil-qafas tal-Kumitat Konsultattiv Informali. Fil-qasam, għandha tinżamm kooperazzjoni mill-qrib mal-Presidenza tal-Kunsill, il-Kummissjoni u l-Kapijiet tal-Missjoni ta' l-Istati Membri, ir-Rappreżentanti Speċjali ta’ l-Unjoni Ewropea, kif ukoll ma' l-Uffiċċju tar-Rappreżentant Għoli fil-Bosnija u Herżegovina u l-Amministrazzjoni Ċivili tan-Nazzjonijiet Uniti fil-Kosovo.
   Artikolu 6
   Il-Koordinatur Speċjali għandu jirrapporta, kif xieraq, lill-Kunsill u lill-Kummissjoni. Huwa għandu jkompli jinforma regolarment lill-Parlament Ewropew bl-attivitajiet tiegħu.
   Artikolu 7
   Din id-Deċiżjoni għandu jkollha effett mill-jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Għandha tapplika mill-1 ta' Jannar 2006 sal-31 ta' Diċembru 2006.

      Magħmula fi Brussel, nhar it-12 ta' Diċembru 2005.

            Għall-Kunsill

            Il-President

         J. STRAW

      (1)  ĠU L 122, 24.5.2000, p. 27. Regolament kif emendat l-aħħar bir-Regolament tal-Kunsill (KE) Nru 2098/2003 (ĠU L 316, 29.11.2003, p. 1).

      (2)  ĠU L 396, 31.12.2004, p. 47.


title: Id-Deċiżjoni tal- Kunsill tad− 29 ta' Settembru 1989 li tirrigwarda l-konklużjoni, f'isem il-Komunità Ekonomika Ewropea, tal-Ftehim Kwadru għal kooperazzjoni xjentifika u teknika bejn il-Komunitajiet Ewropej u r- Repubblika ta' l-Islanda

text:
Avviż Legali Importanti

|

31990D0023

Official Journal L 014 , 18/01/1990 P. 0018 - 0018

		Id-Deċiżjoni tal- Kunsilltad− 29 ta' Settembru 1989li tirrigwarda l-konklużjoni, f'isem il-Komunità Ekonomika Ewropea, tal-Ftehim Kwadru għal kooperazzjoni xjentifika u teknika bejn il-Komunitajiet Ewropej u r- Repubblika ta' l-Islanda(90/23/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 130q tiegħu (2),Wara li kkunsidra l-proposta tal- Kummissjoni [1], b'kooperazzjoni mal- Parlament Ewropew [2],Wara li kkunsidra l-opinjoni tal-Kunsill Ekonomiku u Soċjali [3],Billi, permezz tad-Deċiżjoni tiegħu 87/516/Euratom, KEE [4], kif emendata mid-Deċiżjoni 88/193/Euratom, KEE [5], il-Kunsill adotta programm kwadru għall-attivitajiet Komunitarji fil-qasam ta' riċerka u żvilupp teknoloġiku (1987 sa 1991) kif provdut fl-Artikolu 130i tat-Trattat;Billi l-programm kwadru jkopri l-azzjonijiet Komunitarji kollha fil-qasam ta' riċerka u żvilupp teknoloġiku;Billi, fl-implimentazzjoni tal- programm kwadru għall- attivitajiet Komunitarji fil-qasam ta' riċerka u żvilupp teknoloġiku, huma meħtieġa dispożizzjonijiet li jirrigwardaw kooperazzjoni ma' pajjiżi terzi, b' mod konformi ma' l-Artikolu 130n tat-Trattat;Billi huwa meħtieġ li jiġu possibilment konklużi ftehim futuri speċifiċi mar-Repubblika ta' l-Islanda skond l-Artikolu 130n tat-Trattat li jitpoġġew fil-kuntest ġenerali u li għalhekk għandu jiġi approvat Ftehim Kwadru għall-koperazzjoni xjentifika u teknika bejn il-Komunitajiet Ewropej u r-Repubblika ta' l-Islanda.IDDEĊIEDA KIF ĠEJ:Artikolu 1Il- Ftehim Kwadru li jirrigwarda kooperazzjoni xjentifika u teknika bejn il-Komunitajiet Ewropej u r- Repubblika ta' l- Islanda qiegħed bis-saħħa tal-presenti jiġi approvat f'isem il-Komunità Ekonomika Ewropea.It- test tal- Ftehim Kwadru huwa mehmuż ma' din id- Deċiżjoni.Artikolu 2Il-President tal- Kunsill għandu jagħti n-notifika msemmija fl-Artikolu 12 tal-Ftehim f'isem il- Komunità Ekonomika Ewropea.Magħmula fi Brussel, fid-29 ta' Settembru 1989.Għall-KunsillIl-PresidentC. Évin[1] ĠU C 273, tat-22.10.1988, p. 4.[2] ĠU C 120, tas-16.5.1989, p. 72 uĠU C 256, tad-9.10.1989, p. 51.[3] ĠU C 102, ta' l-24.4.1989, p. 15.[4] ĠU L 302, ta' l-24.10.1987, p. 1.[5] ĠU L 89, tas-6.4.1988, p. 35.--------------------------------------------------


title: 2012/646/UE: Deċiżjoni tal-Kunsill tal- 10 ta’ Ottubru 2012 li tikkonċerna t-tiġdid tal-Ftehim dwar il-kooperazzjoni xjentifika u teknoloġika bejn il-Komunità Ewropea u r-Repubblika Federattiva tal-Brażil

text:
               18.10.2012

               MT

               Il-Ġurnal Uffiċjali tal-Unjoni Ewropea

               L 287/4

         DEĊIŻJONI TAL-KUNSILL
   tal-10 ta’ Ottubru 2012
   li tikkonċerna t-tiġdid tal-Ftehim dwar il-kooperazzjoni xjentifika u teknoloġika bejn il-Komunità Ewropea u r-Repubblika Federattiva tal-Brażil
   (2012/646/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 186 flimkien mal-punt (v) tal-Artikolu 218(6)(a) tiegħu,
   Wara li kkunsidra l-proposta tal-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Bid-Deċiżjoni 2005/781/KE (1), il-Kunsill approva l-konklużjoni tal-Ftehim dwar il-kooperazzjoni xjentifika u teknoloġika bejn il-Komunità Ewropea u r-Repubblika Federattiva tal-Brażil (“il-Ftehim”).

               (2)

               L-Artikolu XII (2) tal-Ftehim jipprovdi kif ġej: “Dan il-Ftehim għandu jkun validu għal perjodu inizjali ta’ ħames snin u jista’ jiġġedded bi ftehim bejn il-Partijiet wara evalwazzjoni li ssir fis-sena ta’ qabel l-aħħar sena ta’ kull perjodu suċċessiv ta’ tiġdid tal-Ftehim.”.

               (3)

               Fil-ħames laqgħa tal-Kumitat ta’ Tmexxija stabbilit ta]t l-Artikolu VI(2) tal-Ftehim,, li saret fi Brasilia fit-22 ta’ Novembru 2011, iż-żewġ Partijiet ikkonfermaw l-interess tagħhom li jġeddu l-Ftehim għal ħames snin oħra.

               (4)

               B’konsegwenza tad-dħul fis-seħħ tat-Trattat ta’ Lisbona fl-1 ta’ Diċembru 2009, l-Unjoni Ewropea ssostitwiet u ssuċċediet lill-Komunità Ewropea.

               (5)

               It-tiġdid tal-Ftehim għandu jiġi approvat f’isem l-Unjoni,

         ADOTTA DIN ID-DEĊIŻJONI:
   Artikolu 1
   It-tiġdid tal-Ftehim dwar il-kooperazzjoni xjentifika u teknoloġika bejn il-Komunità Ewropea u r-Repubblika Federattiva tal-Brażil, għal perjodu addizzjonali ta’ ħames snin, huwa b’dan approvat f’isem l-Unjoni.
   Artikolu 2
   Il-President tal-Kunsill għandu, f’isem l-Unjoni, jagħti n-notifika lill-Gvern tar-Repubblika Federattiva tal-Brażil li l-Unjoni lestiet il-proċeduri interni tagħha meħtieġa għat-tiġdid tal-Ftehim skont l-Artikolu XII(2) tal-Ftehim.
   Artikolu 3
   Il-President tal-Kunsill għandu, f’isem l-Unjoni, jagħmel in-notifika li ġejja:

      “B’konsegwenza tad-dħul fis-seħħ tat-Trattat ta’ Lisbona fl-1 ta’ Diċembru 2009, l-Unjoni Ewropea ssostitwiet u ssuċċediet lill-Komunità Ewropea u minn dik id-data teżerċita d-drittijiet kollha u tassumi l-obbligi kollha tal-Komunità Ewropea. Għalhekk, referenzi għal ‘il-Komunità Ewropea’ fit-test tal-Ftehim, fejn meħtieġ, għandhom jinqraw bħala referenzi għal ‘l-Unjoni Ewropea’.”.

   Artikolu 4
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, l-10 ta’ Ottubru 2012.

            Għall-Kunsill

            Il-President

         S. MALAS

      (1)  ĠU L 295, 11.11.2005, p. 37.


title: 2014/582/UE: Deċiżjoni tal-Parlament Ewropew tat- 3 ta’ April 2014 dwar l-għeluq tal-kontijiet tal-Aġenzija Ewropea għall-Kontroll tas-Sajd għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/215

         DEĊIŻJONI TAL-PARLAMENT EWROPEW
   tat-3 ta’ April 2014
   dwar l-għeluq tal-kontijiet tal-Aġenzija Ewropea għall-Kontroll tas-Sajd għas-sena finanzjarja 2012
   (2014/582/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea għall-Kontroll tas-Sajd għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Kontroll tas-Sajd għas-sena finanzjarja 2012, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 — C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KE) Nru 768/2005 tas-26 ta’ April 2005 li jistabbilixxi Aġenzija Komunitarja għall-Kontroll tas-Sajd (4), u b’mod partikolari l-Artikolu 36 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għas-Sajd (A7-0233/2014),

               1.

               Japprova l-għeluq tal-kontijiet tal-Aġenzija Ewropea għall-Kontroll tas-Sajd għas-sena finanzjarja 2012;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur tal-Aġenzija Ewropea għall-Kontroll tas-Sajd, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 113.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 128, 21.5.2005, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Deċiżjoni tal-Kummissjoni tal- 15 ta’ Diċembru 2009 li temenda l-Anness D tad-Direttiva tal-Kunsill 64/432/KEE fir-rigward tat-testijiet dijanjostiċi għal-lewkożi enżootika bovina (notifikata bid-dokument numru C(2009) 9951) (Test b’relevanza għaż-ŻEE)

text:
               18.12.2009

               MT

               Il-Ġurnal Uffiċjali tal-Unjoni Ewropea

               L 336/36

         DEĊIŻJONI TAL-KUMMISSJONI
   tal-15 ta’ Diċembru 2009
   li temenda l-Anness D tad-Direttiva tal-Kunsill 64/432/KEE fir-rigward tat-testijiet dijanjostiċi għal-lewkożi enżootika bovina
   (notifikata bid-dokument numru C(2009) 9951)
   (Test b’relevanza għaż-ŻEE)
   (2009/976/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 64/432/KEE tas-26 ta’ Ġunju 1964 dwar il-problemi tas-saħħa tal-annimali li jaffetwaw il-kummerċ ta' annimali bovini u suwini ġewwa l-Komunità (1), u b’mod partikolari l-Artikolu 16 tagħha,
   Billi:

               (1)

               Id-Direttiva 64/432/KEE japplika għall-kummerċ intra-Unjoni fl-annimali bovini u l-Kapitolu II tal-Anness D mehmuż ma' dan jistabbilixxi t-testijiet dijanjostiċi għall-lewkożi enżootika bovina (LEB) li għandhom jintużaw għall-kontroll u l-eradikazzjoni ta’ din il-marda u għas-sorveljanza u l-monitoraġġ, kif ukoll għall-istabbiliment u ż-żamma ta’ status ta’ merħla uffiċjalment ħielsa mil-lewkożi enżootika bovina u ċ-ċertifikazzjoni meħtieġa għall-kummerċ intra-Unjoni fl-annimali bovini.

               (2)

               Il-Kapitolu II tal-Anness D għad-Direttiva 64/432/KEE jipprevedi li t-testijiet għal-LEB iridu jitwettqu jew permezz ta’ test bl-agar ġel għal diffużjoni immuni (AGID) bl-użu ta’ antiġenu standardizzat kontra s-serum standard tal-KE uffiċjali (serum EI), assay ta’ immunoassorbiment enzimatiku (ELISA) standardizzat kontra s-serum E4. Iż-żewġ sera standard huma pprovduti min-National Veterinary Institute, Technical University of Denmark.

               (3)

               Serum standard LEB ġdid (serum E05) ġie żviluppat riċentement mil-Laboratorju ta’ Referenza għal-Lewkożi Enżootika Bovina fil-Ġermanja (Friedrich-Loeffler-Institute) tal-Organizzazzjoni Dinjija għas-Saħħa tal-Annimali (OIE) b’kooperazzjoni mal-Laboratorji ta’ Referenza OIE fir-Renju Unit (Veterinary Laboratories Agency) u fil-Polonja (National Veterinary Research Institute) wara li ġie ttestjat fi prova interlaboratorja bejn dawn il-laboratorji. Is-serum E05 ġie vvalidat kontra s-sera EI u E4 minn AGID u ELISA differenti u konsegwentement inkluż bħala serum standard OIE akkreditat fit-Taqsima B(2) tal-Kapitolu 2.4.11 tal-Manwal OIE tat-Testijiet Dianjostiċi u l-Vaċċini għall-Annimali Terrestri, is-Sitt Edizzjoni, 2008. Dan is-serum huwa disponibbli mil-Laboratorju ta’ Referenza OIE għal-lewkożi enżootika bovina fil-Ġermanja.

               (4)

               Barra minn hekk, in-National Veterinary Institute, Technical University of Denmark informa lill-Kummissjoni li ma jistax ikompli jissodisfa l-obbligi tiegħu għall-provvista tas-sera standard ipprovduti bħalissa fil-Kapitolu II tal-Anness D tad-Direttiva 64/432/KEE.

               (5)

               L-awtoritajiet kompetenti Ġermanizi u l-Friedrich-Loeffler-Institute qablu li jsiru fornituri tas-serum E05 li konsegwentement se jsir is-serum standard uffiċjali l-ġdid tal-Unjoni Ewropea (UE) għal-LEB.

               (6)

               Id-Direttiva 64/432/KEE għandha għalhekk tiġi emendata skont dan.

               (7)

               Il-miżuri previsti f’din id-Deċiżjoni huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,

         ADOTTAT DIN ID-DEĊIŻJONI:
   Artikolu 1
   It-Taqsima II tal-Anness V mad-Direttiva 64/432/KE hija sostitwita bit-test fl-Anness ma' din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.

      Magħmul fi Brussell, il-15 ta’ Diċembru 2009.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU 121, 29.7.1964, p. 1977/64.

      ANNESS
      Il-Kapitolu II tal-Anness li jinsab mad-Direttiva 64/432/KEE hija mibdula b’dan li ġej:

         “KAPITOLU II

            TESTIJIET GĦAL-LEWKOŻI ENŻOOTIKA BOVINA

         It-testijiet għal-lewkożi enżootika bovina għandhom jitwettqu permezz ta’ test bl-agar ġel għal diffużjoni immuni (AGID) taħt il-kondizzjonijiet deskritti fit-Taqsimiet A u B jew mill-assay immunosorbenti marbut mal-enżimi (ELISA) taħt il-kondizzjonijiet deskritti fit-Taqsima C. It-test bl-agar ġel għal diffużjoni immuni jista’ jintuża biss biex jiġu ttestjati kampjuni individwali. Jekk ir-riżultati tat-testijiet ikunu s-suġġett ta’ sfida sostanzjata kif jixraq, għandu jsir kontroll addizzjonali permezz ta’ test bl-agar ġel għal diffużjoni immuni.
         L-AGID u l-ELISA għandhom jiġu standardizzati kontra s-serum E05, li se jsir is-serum standard uffiċjali tal-UE, li jrid jiġi pprovdut mill-:

                     Friedrich-Loeffler-Institut

                     Federal Research Institute for Animal Health

                     OIE Reference Laboratory for Enzootic Bovine Leukosis (EBL)

                     Südufer 10

                     17493 Greifswald — Insel Riems

                     Il-Ġermanja.

               A.   Test bl-agar ġel għal diffużjoni immuni għal lewkożi enżootika bovina

                     1.

                     L-antiġenu li għandu jintuża fit-test għandu jinkludi fih glikoproteini tal-virus tal-lewkożi bovina. L-antiġenu għandu jiġi standardizzat kontra s-serum E05.

                     2.

                     L-Istituti tal-Istat, il-laboratorji nazzjonali ta’ referenza jew l-istituti uffiċjali maħtura skont l-Artikolu 6a biex jikkoordinaw l-istandards u l-metodi tad-dijanjosi tat-testijiet għal-lewkożi enżootika bovina għandhom ikunu responsabbli għall-kalibrar tal-antiġenu standard użat fil-laboratorju kontra s-serum E05.

                     3.

                     L-antiġeni standard użati fil-laboratorju għandhom jintbagħtu mill-inqas darba fis-sena lill-istituti tal-Istat, il-laboratorji nazzjonali ta’ referenza jew l-istituti uffiċjali indikati skont l-Artikolu 6a, għall-ittestjar kontra s-serum standard E05. Barra minn din l-istandardizzazzjoni, l-antiġenu li jkun qed jintuża jista’ jiġi kkalibrat skont il-metodu deskritt fit-Taqsima B.

                     4.

                     Ir-reaġenti tat-testijiet għandhom jikkonsistu minn:

                                 (a)

                                 antiġenu: l-antiġenu għandu jkun fih il-glikoproteini speċifiċi tal-virus tal-lewkożi enżootika bovina li ġie standardizzat kontra s-serum E05;

                                 (b)

                                 is-serum tat-test;

                                 (c)

                                 serum pożittiv ta’ kontroll magħruf;

                                 (d)

                                 ġel agar:

                                             —

                                             0,8 % agar,

                                             —

                                             8,5 % NaCl,

                                             —

                                             0,05 M Tris-buffer pH 7,2,

                                             —

                                             15 ml ta’ dan l-agar għandu jiġi introdott f’petri dish b’dijametru ta’ 85 mm, li jirriżulta f’fond ta’ 2,6 mm ta’ agar.

                     5.

                     Mudell tat-test ta’ seba’ fondijiet mingħajr kontenut niedi għandu jinqata’ fl-agar mal-qiegħ tal-platt; il-mudell għandu jikkonsisti f’fond ċentrali wieħed u sitt fondijiet f’ċirku madwaru.
                     Dijametru ta’ fond ċentrali: 4 mm
                     Dijametru ta’ fondijiet periferiċi: 6 mm
                     Distanza bejn il-fondijiet ċentrali u dawk periferiċi: 3 mm

                     6.

                     Il-fond ċentrali ghandu jimtela bl-antiġenu standard. Il-fondijiet ċentrali 1 u 4 deskritti fil-B.3 huma mimlija bis-serum pożittiv magħruf; il-fondijiet 2, 3, 5 u 6 bis-sera tat-test. Il-fondijiet għandhom jimtlew sakemm il-meniscus jisparixxi.

                     7.

                     Dan jirriżulta fil-kisba tal-kwantitajiet li ġejjin:

                                 —

                                 antiġenu: 32 μl,

                                 —

                                 serum tal-kontroll: 73 μl,

                                 —

                                 serum tat-test: 73 μl.

                     8.

                     L-inkubazzjoni għandha tkun ta’ 72 siegħa f’temperatura normali tal-kamra (20 sa 27 °C) f’ kamra umda magħluqa.

                     9.

                     It-test jista’ jinqara f’24 u 48 siegħa iżda ma jistax jinkiseb riżultat qabel 72 siegħa:

                                 (a)

                                 serum tat-test ikun pożitiv jekk jifforma linja ta’ preċipitazzjoni speċifika mal-antiġenu tal-virus tal-lewkożi bovina (VLB) u jifforma linja kompluta ta’ identitá mas-serum tal-kontroll;

                                 (b)

                                 serum tat-test huwa negattiv jekk ma jifformax linja speċifika ta’ preċipitazzjoni mal-antiġenu VLB u ma jgħawwiġx il-linja tas-serum ta’ kontroll;

                                 (c)

                                 ir-reazzjoni ma tistax tiġi kkunsidrata konklużiva jekk hija:

                                             (i)

                                             tgħawweġ il-linja tas-serum ta’ kontroll lejn l-antiġenu VLB mingħajr ma tifforma linja ta’ preċipitazzjoni viżibbli mal-antiġenu; jew

                                             (ii)

                                             jekk ma tkunx tista tinqara la bħala negattiva u lanqas bħala pożittiva.

                           F’reazzjonijiet inkonklużivi t-test jista’ jiġi ripetut u jiġi utilizzat serum ikkonċentrat.

                     10.

                     Kull konfigurazzjoni jew mudell ieħor ta’ fond jista’ jiġi utilizzat sakemm is-serum E05 diluwit 1:10 f’serum negattiv jista’ jiġi intraċċat bħala pożittiv.

               B.   Metodu għall-istandardizzazzjoni tal-antiġenu

                     1.

                     Is-soluzzjonijiet u l-materjali meħtieġa:

                                 (a)

                                 40 ml ta’ 1,6 % agarose f’ 0,05 M Tris/HCl buffer, pH 7,2 b’ 8,5 % NaCl;

                                 (b)

                                 15 ml ta’ serum tal-lewkożi bovina, li għandu antikorp biss ta’ glikoproteini tal-virus tal-lewkożi bovini, ddiluwit 1:10 f’ 0,05 M Tris/HCI buffer, pH 7,2 b’ 8,5 % NaCl;

                                 (c)

                                 15 ml ta’ serum tal-lewkożi bovina, li għandu antikorp biss għall-glikoproteini tal-virus tal-lewkożi bovina, ddiluwit 1:5 f’ 0,05 M Tris/HCI buffer, pH 7,2 b’ 8,5 % NaCl;

                                 (d)

                                 erba’ kontenituri petri tal-plastik b’dijametru ta’ 85 mm;

                                 (e)

                                 punch b’ dijametru ta’ 4 sa 6 mm;

                                 (f)

                                 antiġenu ta’ referenza;

                                 (g)

                                 l-antiġenu li għandu jiġi standardizzat;

                                 (h)

                                 banju tal-ilma (56 °C).

                     2.

                     Il-Proċedura:
                     Ħoll l-agarose (1,6 %) fit-Tris/HCI buffer billi ssaħħan b’attenzjoni sa temperatura ta’ 100 °C. Qiegħed f’banju tal-ilma b’56 °C għal madwar siegħa. Barra minn hekk, qiegħed id-diluwizzjonijiet tas-serum tal-lewkożi bovina f’banju ta’ l-ilma b’temperatura ta’ 56 °C.
                     Issa ħallat 15 ml tal-56 °C tas-soluzzjoni agarose mal-15 ml tas-serum tal-lewkożi bovina (1:10), ħawwad malajr u ferra 15 ml f’kull wieħed miż-żewġ kontenituri petri. Erġa’ rrepeti din il-proċedura bis-serum tal-lewkożi bovina ddiluwit 1:5,
                     Meta jibbies l-agarose, isiru t-toqob fih kif ġej:

                     3.

                     Iż-żieda tal-antigen

                                 (a)

                                 kontenituri petri 1 u 3:

                                             (i)

                                             il-fond A - antiġenu ta’ referenza mhux diluwit,

                                             (ii)

                                             il-fond B - 1:2 antigenu ta’ referenza diluwit,

                                             (iii)

                                             il-fondijiet Ċ u E - antiġenu ta’ referenza,

                                             (iv)

                                             il-fond D - antiġenu tat-test mhux diluwit.

                                 (b)

                                 kontenituri petri 2 u 4:

                                             (i)

                                             il-fond A - antiġenu tat-test mhux diluwit,

                                             (ii)

                                             il-fond B - 1:2 antiġenu tat-test diluwit,

                                             (iii)

                                             il-fond C - 1:4 antiġenu tat-test diluwit,

                                             (iv)

                                             il-fond D - 1:8 antiġenu tat-test diluwit.

                     4.

                     Istruzzjonijiet Addizzjonali:

                                 (a)

                                 l-esperiment jitwettaq b’żewġ diluwizzjonijiet tas-serum (1:5 u 1:10) sabiex tinkiseb l-aħjar preċipitazzjoni;

                                 (b)

                                 jekk id-dijametru tal-preċipitazzjoni huwa żgħir wisq biż-żewġ diluwizzjonijiet, allura s-serum għandu jiġi diluwit iktar;

                                 (c)

                                 jekk id-dijametru tal-preċipitazzjoni fiż-żewġ diluwizzjonijiet huwa kbir wisq u bla saħħa, allura għandu jintagħżel is-serum l-aktar baxx;

                                 (d)

                                 il-konċentrazzjoni finali tal-agarose għandha tkun 0,8 %; dik tas-sera 5 u 10 % rispettivament;

                                 (e)

                                 ipprepara d-dijametri mkejla bis-sistema koordinata li ġejja. Id-diluwizzjoni tal-antiġenu li għandha tiġi ttestjata bl-istess djametru bħall-antiġenu ta’ referenza hija d-diluwizzjoni tal-operazzjoni.

               C.   Assay immunosorbenti marbuta mal-Enżimi (ELISA) għall-intraċċar tal-lewkożi enżootika bovina

                     1.

                     Il-materjal u r-reagenti li għandhom jintużaw huma kif ġej:

                                 (a)

                                 microplates ta’ fażi solida, cuvettes jew kwalunkwe fażi solida oħra;

                                 (b)

                                 l-antiġenu huwa ffissat mal-fażi solida bl-għajnuna jew mingħajra ta’ antikorpi poliklonali jew monoklonali sabiex jinqabdu. Jekk l-antiġenu jkun miksi direttament mal-fażi solida, il-kampjuni kollha tat-test li jagħtu reazzjonijiet pożittivi għandhom jerġgħu jiġu ttestjati kontra l-antiġenu ta’ kontroll. L-antiġenu ta’ kontroll għandu jkun identiku għall-antiġenu bl-eċċezzjoni li dawk l-antiġeni VLB huma assenti. Jekk antikorpi li jinqabdu huma miksija b’fażi solida, l-antikorpi m’għandhomx jirreaġixxu għal antiġeni li mhumiex antiġeni VLB;

                                 (c)

                                 il-likwidu bijoloġiku li għandu jiġi ttestjat;

                                 (d)

                                 kontroll korrispondenti pożittiv u negattiv;

                                 (e)

                                 akkoppjat;

                                 (f)

                                 substrat addattat għall-enżima użata;

                                 (g)

                                 soluzzjoni ta’ waqfien, jekk meħtieġ;

                                 (h)

                                 soluzzjonijiet għad-diluwizzjoni tal-kampjuni tat-test għall-preparazzjonijiet tar-riaġenti u għall-ħasil;

                                 (i)

                                 sistema ta’ qari li hija xierqa għas-substrat użat.

                     2.

                     L-istandardizzazzjoni u s-sensittività tat-test
                     Is-sensittività tal-ELISA għandha tkun ta’ tali livell li s-serum E5 jimmarka pożittiv meta jiġi diluwit 10 darbiet (kampjuni ta’ serum) jew 250 darba (kampjuni tal-ħalib) aktar mid-diluwizzjoni miksuba minn kampjuni individwali meta dawn jiddaħħlu f’ġabriet ta’ kampjuni. F’assays fejn kampjuni (serum u ħalib) huma ttestjati individwalment is-serum E4 diluwit 1 sa 10 (f’serum negattiv) jew 1 sa 250 (f’ħalib negattiv) għandu jimmarka pożittiv meta ttestjat fl-istess diluwizzjoni tal-assay kif użat għall-kampjuni tat-test individwali. L-istituti uffiċjali elenkati f’A.2 ikunu responsabbli għall-kontroll tal-kwalità tal-metodu ELISA, u partikolarment sabiex jiġi determinat, għal kull lott ta’ produzzjoni, in-numru ta’ kampjuni li għandu jinġabar fuq il-bażi tal-għadd miksub għas-serum E4.

                     3.

                     Kondizzjonijiet għall-użu tat-test Elisa għal-lewkożi enżootika bovina.

                                 (a)

                                 L-ELISA jistgħu jintużaw fil-kampjuni tas-serum u tal-ħalib.

                                 (b)

                                 Meta l-ELISA jiġu użati għall-fini ta’ ċertifikazzjoni skont l-Artikolu 6(2)(c) jew għall-istabbiliment jew iż-żamma tal-istatus tal-merħla skont l-Anness D(I), il-ġabra tal-kampjuni tas-serum għandu jsir b’mod illi r-riżultati tat-test ikunu jistgħu jiġu relatati bla ebda dubju ta’ xejn mal-annimali individwali inklużi fit-taħlita. Kull test ta’ konferma għandu jsir fuq il-kampjuni ta’ serum meħuda mill-annimali individwali.

                                 (c)

                                 Meta l-ELISA jintużaw fuq kampjun ta’ ħalib miġbur mill-ħalib bulk (jiġifieri li mhux fil-ġarar) dan il-kampjun għandu jittieħed mill-ħalib miġbur minn merħla li għallinqas ikun hemm 30 % minn merħla tal-baqar qegħdin jeħilbu. Kull test ta’ konferma għandu jsir fuq il-kampjuni ta’ serum meħuda mill-annimali individwali.”


title: Deċiżjoni (UE) 2017/1681 tal-Parlament Ewropew tas-27 ta' April 2017 dwar il-kwittanza għall-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/250

         DEĊIŻJONI (UE) 2017/1681 TAL-PARLAMENT EWROPEW
   tas-27 ta' April 2017
   dwar il-kwittanza għall-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ewropea għall-Mediċini għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Mediċini għas-sena finanzjarja 2015, flimkien mar-risposta tal-Aġenzija (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2015 (05873/2017 — C8-0055/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 726/2004 tal-Parlament Ewropew u tal-Kunsill tal-31 ta' Marzu 2004 li jistabbilixxi proċeduri Komunitarji għall-awtorizzazzjoni u s-sorveljanza ta' prodotti mediċinali għall-użu mill-bniedem u veterinarju u li jistabbilixxi l-Aġenzija Ewropea għall-Mediċini (4), u b'mod partikolari l-Artikolu 68 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar regolament finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (5), u b'mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A8-0084/2017),

               1.

               Jagħti l-kwittanza lid-Direttur Eżekuttiv tal-Aġenzija Ewropea għall-Mediċini għall-implimentazzjoni tal-baġit tal-Aġenzija għas-sena finanzjarja 2015;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Aġenzija Ewropea għall-Mediċini, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 449, 1.12.2016, p. 123.

      (2)  Ara n-nota ta' qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 136, 30.4.2004, p. 1.

      (5)  ĠU L 328, 7.12.2013, p. 42.


title: 2012/216/UE: Deċiżjoni tal-Kunsill tal- 24 ta’ April 2012 li taħtar membru Finlandiż u membru supplenti Finlandiż fil-Kumitat tar-Reġjuni

text:
               26.4.2012

               MT

               Il-Ġurnal Uffiċjali tal-Unjoni Ewropea

               L 114/19

         DEĊIŻJONI TAL-KUNSILL
   tal-24 ta’ April 2012
   li taħtar membru Finlandiż u membru supplenti Finlandiż fil-Kumitat tar-Reġjuni
   (2012/216/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Finlandiż,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandat tas-Sur Folke SJÖLUND, sar vakanti siġġu ta’ membru fil-Kumitat tar-Reġjuni.

               (3)

               Konsegwentement għat-tmiem tal-mandat tas-Sinjura Britt LUNDBERG, sar vakanti siġġu ta’ membru supplenti,

         ADOTTA DIN ID-DEĊIŻJONI:
   Artikolu 1
   Dawn li ġejjin huma b’dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               (a)

               bħala membru

                           —

                           Is-Sinjura Gun-Mari LINDHOLM, Kansliminister, Åland

                     u

               (b)

               bħala membru supplenti

                           —

                           Is-Sur Wille VALVE, Ledamot av Ålands lagting.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, l-24 ta’ April 2012.

            Għall-Kunsill

            Il-President

         N. WAMMEN

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: 2014/5/UE: Deċiżjoni tal-Kunsill tas- 16 ta' Diċembru 2013 dwar l-iffirmar, f'isem l-Unjoni Ewropea, u l-applikazzjoni provviżorja tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-Sajd bejn l-Unjoni Ewropea u r-Repubblika tas-Seychelles

text:
                  9.1.2014

                  MT

                  Il-Ġurnal Uffiċjali tal-Unjoni Ewropea

                  L 4/1

         DEĊIŻJONI TAL-KUNSILL
         tas-16 ta' Diċembru 2013
         dwar l-iffirmar, f'isem l-Unjoni Ewropea, u l-applikazzjoni provviżorja tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija fis-settur tas-Sajd bejn l-Unjoni Ewropea u r-Repubblika tas-Seychelles
         (2014/5/UE)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43, flimkien mal-Artikolu 218(5) tiegħu,
         Wara li kkunsidra l-proposta mill-Kummissjoni Ewropea,
         Billi:

                     (1)

                     Fil-5 ta’ Ottubru 2006, il-Kunsill approva l-Ftehim ta’ Sħubija fis-settur tas-Sajd bejn il-Komunità Ewropea u r-Repubblika tas-Seychelles (1) (il-“Ftehim”) permezz tar-Regolament (KE) Nru 1562/2006 (2).

                     (2)

                     L-opportunitajiet tas-sajd u l-kontribuzzjoni finanzjarja previsti fil-Ftehim ġew stabbiliti fi Protokoll (3). Il-Protokoll l-aktar reċenti jiskadi fis-17 ta' Jannar 2014.

                     (3)

                     Il-Kunsill awtorizza lill-Kummissjoni biex tinnegozja mar-Repubblika tas-Seychelles, f'isem l-Unjoni, Protokoll ġdid li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim (il-“Protokoll il-ġdid”).

                     (4)

                     Bħala riżultat ta' dawn in-negozjati, il-Protokoll il-ġdid ġie inizjalat fl-10 ta' Mejju 2013.

                     (5)

                     Sabiex tkun garantita l-kontinwazzjoni tal-attivitajiet tas-sajd mill-bastimenti tal-Unjoni, il-Protokoll il-ġdid għandu jkun applikat provviżorjament mit-18 ta’ Jannar 2014, sa meta jitlestew il-proċeduri għall-konklużjoni tiegħu.

                     (6)

                     Il-Protokoll il-ġdid għandu jiġi ffirmat,

               ADOTTA DIN ID-DEĊIŻJONI:

            Artikolu 1
            L-iffirmar, f’isem l-Unjoni, tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija fis-settur tas-Sajd bejn l-Unjoni u r-Repubblika tas-Seychelles (il-“Protokoll”) huwa b'dan awtorizzat, suġġett għall-konklużjoni tal-Protokoll imsemmi.
            It-test tal-Protokoll huwa mehmuż ma’ din id-Deċiżjoni.

            Artikolu 2
            Il-President tal-Kunsill huwa b’dan awtorizzat li jaħtar il-persuna jew persuni li jkollhom is-setgħa sabiex jiffirmaw il-Protokoll f'isem l-Unjoni.

            Artikolu 3
            Il-Protokoll għandu jiġi applikat fuq bażi provviżorja mit-18 ta’ Jannar 2014, sa meta jitlestew il-proċeduri għall-konklużjoni tiegħu.

            Artikolu 4
            Din id-Deċiżjoni għandha tidħol fis-seħħ fil-jum tal-adozzjoni tagħha.

            Magħmul fi Brussell, is-16 ta’ Diċembru 2013.

                  Għall-Kunsill

                  Il-President

               V. JUKNA

            (1)  ĠU L 290, 20.10.2006, p. 2 (MT: ĠU L 200M, 1.8.2007, p. 63).

            (2)  Regolament tal-Kunsill (KE) NRU 1562/2006 tal-5 ta’ Ottubru 2006 dwar il-konklużjoni tal-Ftehim ta' Sħubija fis-settur tas-sajd bejn il-Komunità Ewropea u r-Repubblika tas-Seychelles (ĠU L 290, 20.10.2006, p. 1).

            (3)  ĠU L 345, 30.12.2010, p. 3.


title: Deċiżjoni tal-Kummissjoni (UE) 2015/1753 tat-30 ta' Settembru 2015 dwar il-konferma tal-parteċipazzjoni tal-Italja fil-kooperazzjoni msaħħa fil-qasam tal-ħolqien tal-protezzjoni tal-privattiva unitarja

text:
               1.10.2015

               MT

               Il-Ġurnal Uffiċjali tal-Unjoni Ewropea

               L 256/19

         DEĊIŻJONI TAL-KUMMISSJONI (UE) 2015/1753
   tat-30 ta' Settembru 2015
   dwar il-konferma tal-parteċipazzjoni tal-Italja fil-kooperazzjoni msaħħa fil-qasam tal-ħolqien tal-protezzjoni tal-privattiva unitarja
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikoli 328(1) u 331(1) tiegħu,
   Wara li kkunsidrat id-Deċiżjoni tal-Kunsill 2011/167/UE tal-10 ta' Marzu 2011 li tawtorizza l-kooperazzjoni msaħħa fil-qasam tal-ħolqien ta' protezzjoni tal-privattiva unitarja (1),
   Wara li kkunsidrat in-notifika mill-Italja tal-intenzjoni tagħha li tipparteċipa fil-kooperazzjoni msaħħa fil-qasam tal-ħolqien ta' protezzjoni tal-privattiva unitarja,
   Billi:

               (1)

               Fl-10 ta' Marzu 2011, il-Kunsill iddeċieda li jawtorizza kooperazzjoni msaħħa bejn l-Awstrija, il-Belġju, il-Bulgarija, Ċipru, id-Danimarka, l-Estonja, il-Finlandja, Franza, il-Ġermanja, il-Greċja, l-Irlanda, l-Iżvezja, il-Latvja, il-Litwanja, il-Lussemburgu, Malta, in-Netherlands, il-Polonja, il-Portugall, ir-Repubblika Ċeka, ir-Rumanija, is-Slovenja, is-Slovakkja, ir-Renju Unit u l-Ungerija fil-qasam tal-ħolqien ta' protezzjoni tal-privattiva unitarja.

               (2)

               Fis-17 ta' Diċembru 2012, il-Parlament Ewropew u l-Kunsill adottaw ir-Regolament (UE) Nru 1257/2012 (2).

               (3)

               Fis-17 ta' Diċembru 2012, il-Kunsill adotta r-Regolament (UE) Nru 1260/2012 (3).

               (4)

               L-Italja nnotifikat l-intenzjoni tagħha li tipparteċipa f'kooperazzjoni msaħħa fil-qasam tal-ħolqien ta' protezzjoni tal-privattiva unitarja b'ittra datata t-2 ta' Lulju 2015, li l-Kummissjoni rreġistrat li rċevietha fl-20 ta' Lulju 2015.

               (5)

               Il-Kummissjoni tinnota li la d-Deċiżjoni 2011/167/UE u lanqas ir-Regolamenti (UE) Nru 1257/2012 u (UE) Nru 1260/2012 ma jippreskrivu ebda kundizzjoni partikolari tal-parteċipazzjoni f'kooperazzjoni msaħħa fil-qasam tal-ħolqien ta' protezzjoni tal-privattiva unitarja u li l-parteċipazzjoni tal-Italja għandha ssaħħaħ il-benefiċċji ta' din il-kooperazzjoni msaħħa.

         ADOTTAT DIN ID-DEĊIŻJONI:
   Artikolu 1
   Parteċipazzjoni tal-Italja f'kooperazzjoni msaħħa
   1.   Il-parteċipazzjoni tal-Italja f'kooperazzjoni msaħħa fil-qasam tal-ħolqien ta' protezzjoni tal-privattiva unitarja awtorizzata bid-Deċiżjoni 2011/167/UE, hija kkonfermata.
   2.   Ir-Regolamenti (UE) Nru 1257/2012 u (UE) Nru 1260/2012 għandu japplika għall-Italja skont din id-Deċiżjoni.
   Artikolu 2
   Notifika li trid tingħata mill-Italja
   1.   L-Italja għandha tinnotifika lill-Kummissjoni bil-miżuri adottati skont l-Artikolu 9 tar-Regolament (UE) Nru 1257/2012 sad-data tal-applikazzjoni ta' dak ir-Regolament:
   2.   L-Italja għandha tinnotifika lill-Kummissjoni bil-miżuri adottati skont l-Artikolu 4(2) tar-Regolament (UE) Nru 1257/2012 sad-data ta' applikazzjoni ta' dak ir-Regolament jew fil-każ fejn il-Qorti Unifikata tal-Privattivi ma jkollhiex ġurisdizzjoni esklussiva fl-Italja fir-rigward tal-privattivi Ewropej b'effett unitarju fid-data ta' applikazzjoni ta' dak ir-Regolament, sad-data li minnha l-Qorti Unifikata tal-Privattivi jkollha tali ġurisdizzjoni esklussiva fl-Italja.
   Artikolu 3
   Dħul fis-seħħ u data tal-applikazzjoni tar-Regolamenti (UE) Nru 1257/2012 u (UE) Nru 1260/2012 fl-Italja
   1.   Ir-Regolamenti (UE) Nru 1257/2012 u (UE) Nru 1260/2012 jidħlu fis-seħħ fl-Italja fil-jum wara dak tal-pubblikazzjoni ta' din id-Deċiżjoni f'Il-Ġurnal Uffiċjali tal-Unjoni Ewropea.
   2.   Ir-Regolamenti (UE) Nru 1257/2012 u (UE) Nru 1260/2012 għandhom japplikaw għall-Italja fid-data tad-dħul fis-seħħ tal-Ftehim dwar Qorti Unifikata tal-Privattivi
   Artikolu 4
   Dħul fis-seħħ
   Din id-Deċiżjoni tidħol fis-seħħ l-għada tal-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-30 ta' Settembru 2015.

            Għall-Kummissjoni

            Il-President

         Jean-Claude JUNCKER

      (1)  ĠU L 76, 22.3.2011, p. 53.

      (2)  Ir-Regolament (UE) Nru 1257/2012 tas-17 ta' Diċembru 2012 li jimplimenta l-kooperazzjoni msaħħa fil-qasam tal-ħolqien ta' protezzjoni tal-privattiva unitarja (ĠU L 361, 31.12.2012, p. 1).

      (3)  Ir-Regolament (UE) Nru 1260/2012 tas-17 ta' Diċembru 2012 li jimplimenta l-kooperazzjoni msaħħa fil-qasam tal-ħolqien ta' protezzjoni tal-privattiva unitarja fir-rigward tal-arranġamenti applikabbli għat-traduzzjoni (ĠU L 361, 31.12.2012, p. 89).


title: 2013/626/UE: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit tal-Impriża Konġunta SESAR għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/369

      DEĊIŻJONI TAL-PARLAMENT EWROPEW

   tas-17 ta’ April 2013
   dwar il-kwittanza għall-implimentazzjoni tal-baġit tal-Impriża Konġunta SESAR għas-sena finanzjarja 2011
   (2013/626/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta SESAR għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta SESAR għas-sena finanzjarja 2011, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05755/2013 — C7-0040/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KE) Nru 219/2007 tas-27 ta’ Frar 2007 dwar l-istabbiliment ta’ Impriża Konġunta għall-iżvilupp tas-sistema Ewropea ta’ ġenerazzjoni ġdida għall-ġestjoni tat-traffiku tal-ajru (SESAR) (4), u b’mod partikolari l-Artikolu 4b tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0101/2013),

               1.

               Jagħti l-kwittanza lid-Direttur Eżekuttiv tal-Impriża Konġunta SESAR għall-implimentazzjoni tal-baġit tal-Impriża Konġunta għas-sena finanzjarja 2011;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Impriża Konġunta SESAR, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 6, 10.1.2013, p. 46.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 64, 2.3.2007, p. 1.

      (5)  ĠU L 357, 31.12.2002, p. 72.

         RIŻOLUZZJONI TAL-PARLAMENT EWROPEW

      tas-17 ta’ April 2013
      li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Impriża Konġunta SESAR għas-sena finanzjarja 2011
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Impriża Konġunta SESAR għas-sena finanzjarja 2011,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta SESAR għas-sena finanzjarja 2011, flimkien mat-tweġibiet tal-Impriża Konġunta (1),

                  —

                  wara li kkunsidra r-rakkomandazzjoni tal-Kunsill tat-12 ta’ Frar 2013 (05755/2013 — C7-0040/2013),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

                  —

                  wara li kkunsidra r-Regolament tal-Kunsill (KE) Nru 219/2007 tas-27 ta’ Frar 2007 dwar l-istabbiliment ta’ Impriża Konġunta għall-iżvilupp tas-sistema Ewropea ta’ ġenerazzjoni ġdida għall-ġestjoni tat-traffiku tal-ajru (SESAR) (4), u b’mod partikolari l-Artikolu 4b tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0101/2013),

                  A.

                  billi l-Impriża Konġunta SESAR (l-“Impriża Konġunta”) ġiet stabbilita fi Frar 2007 biex tmexxi l-programm tar-Riċerka dwar il-Ġestjoni tat-Traffiku bl-Ajru tal-Ajru Uniku Ewropew (SESAR) li għandu l-għan li jimmodernizza l-ġestjoni tat-traffiku bl-ajru fl-Ewropa,

                  B.

                  billi l-Impriża Konġunta bdiet tiffunzjona b’mod awtonomu f’Awwissu 2007,

                  C.

                  billi l-Impriża Konġunta se jkollha s-sjieda tal-assi tanġibbli u intanġibbli li toħloq jew li jiġu ttrasferiti lilha għall-fażi ta’ żvilupp tal-proġett SESAR skont il-ftehimiet speċifiċi mal-membri tagħha,

                  D.

                  billi l-Qorti tal-Awdituri ddikjarat li kisbet assigurazzjonijiet raġonevoli li l-kontijiet annwali tal-Impriża Konġunta għas-sena finanzjarja 2011 huma affidabbli u li t-tranżazzjonijiet koperti bihom huma legali u regolari,

                  E.

                  billi f’April 2010 l-Qorti tal-Awdituri ppreżentat l-Opinjoni Nru 2/2010 dwar ir-Regoli Finanzjarji ta’ SESAR,

                  F.

                  billi l-baġit għall-fażi ta’ żvilupp tal-proġett SESAR għall-perjodu 2008-2013 huwa EUR 2 100 000 000,

         Ġestjoni Baġitarja u Finanzjarja

                  1.

                  Jieħu nota li l-baġit finali tal-Impriża Konġunta għas-sena finanzajarja 2011 kien fih approprjazzjonijiet ta’ impenn għall-ammont ta’ EUR 148 000 000 u approprjazzjonijiet ta’ pagament għall-ammont ta’ EUR 91 700 000; jagħraf, barra minn hekk, li r-rati ta’ utlizzazzjoni għall-approprjazzjonijiet ta’ impenn u ta’ pagament kienu 99,4 % u 82,4 % rispettivament;

                  2.

                  Jinnota li fl-aħħar tas-sena 2011, l-Impriża Konġunta kellha eżitu baġitarju pożittiv ta’ EUR 15 600 000 bi dħul ta’ EUR 91 200 000 kontra pagamenti ta’ EUR 75 600 000; jinnota li din is-sitwazzjoni kienet ir-riżultat:

                              —

                              tal-kontribuzzjonijiet mill-membri tal-Impriża Konġunta: EUR 34 000 000,

                              —

                              tal-eżitu tas-sena preċedenti u sorsi oħra ta’ dħul: EUR 57 200 000,

                              —

                              tal-pagamenti tal-Impriża Konġunta: EUR 75 600 000,

                              —

                              tal-eżitu baġitarju pożittiv: EUR 15 600 000;

                  3.

                  Jirrimarka li d-depożiti f’kontijiet bankarji li ammontaw għal EUR 15 300 000 fl-aħħar tas-sena jirrappreżentaw ksur tal-prinċipju baġitarju tal-ekwilibrju; jirrikonoxxi li kien hemm progress pożittiv fir-rigward tad-depożiti f’kontijiet bankarji li ammontaw għal EUR 57 200 000 fl-aħħar tal-2010 u EUR 86 800 000 fl-aħħar tal-2009; jistieden lill-Impriża Konġunta tkompli timplimenta miżuri konkreti biex tikseb ekwilibrju baġitarju;

                  4.

                  Jistieden lill-Impriża Konġunta tkompli bl-isforzi tagħha biex tiżgura ġestjoni finanzjarja tajba u li jkomplu jiġu rrispettati l-prinċipji baġitarji; jinnota wkoll li l-Impriża Konġunta mliet 34 mid-39 post awtorizzat fl-organigramma tagħha fil-31 ta’ Diċembru 2011;

         Sistemi ta’ kontroll intern

                  5.

                  Jilqa’ l-fatt li fl-2011, analiżi tal-proċessi tan-negozju tal-Impriża Konġunta li twettqet minn awditur estern indipendenti sabet li s-sistemi ta’ kontroll intern kienu qed joperaw b’mod effettiv; jinnota li f’April 2012, l-Uffiċjal tal-Kontabilità vvalida formalment il-proċessi ta’ attività sottostanti, bi qbil mar-Regoli Finanzjarji tal-Impriża Konġunta, għalkemm mhux qabel kummenti ripetuti mill-Qorti tal-Awdituri;

         Funzjoni ta’ awditjar intern

                  6.

                  Jilqa’ l-fatt li f’Novembru 2011, il-Bord Amministrattiv tal-Impriża Konġunta adotta Pjan ta’ Awditjar Strateġiku Koordinat mas-Servizz tal-Awditjar Intern għall-Impriża Konġunta għall-perjodu 2012-2014 wara kjarifika tar-rwoli operattivi tas-Servizz tal-Awditjar Intern tal-Kummissjoni u tal-funzjoni ta’ awditjar intern tal-Impriża Konġunta; jistenna li jkun infurmat dwar ir-riżultati tal-implimentazzjoni tal-Pjan ta’ Awditjar Strateġiku u jiġbed l-attenzjoni għall-fatt li l-Impriża Konġunta ġiet stabbilita fi Frar 2007;

         Pagament tard tal-kontribuzzjonijiet ta’ sħubija

                  7.

                  Jiddeplora l-fatt li l-iskadenza għall-pagament tal-kontribuzzjonijiet fi flus kontanti lill-Impriża Konġunta mill-membri tagħha ma ġietx rispettata; jinnota li fl-aħħar ta’ Awwissu 2011, kien għad fadal 17-il ordni ta’ rkupru pendenti, li jammontaw għal EUR 3 700 000 u li membru wieħed ma kien ħallas l-ebda kontribuzzjoni annwali sal-aħħar tal-2011; jinnota li t-tweġiba tal-Impriża Konġunta li l-kontribuzzjoni tard li kienet għadha pendenti fl-aħħar tas-sena waslet fi Frar 2012; iħeġġeġ lill-Impriża Konġunta biex madankollu tiżgura r-rispett tal-iskadenzi kuntrattwali għall-pagament tal-kontribuzzjonijiet fi flus kontanti mill-membri tagħha, liema kontribuzzjonijiet jirrappreżentaw 10 % tal-kontribuzzjonijiet globali tagħhom għall-proġett;

         Objettivi tal-programm SESAR

                  8.

                  Jirrikonoxxi li l-Impriża Konġunta kienet responsabbli fl-aħħar tal-2011 għal total ta’ 310 proġetti ta’ riċerka u żvilupp u ta’ ġestjoni, li minnhom 282 jinsabu fil-fażi ta’ eżekuzzjoni; jenfasizza li l-“fażi ta’ żvilupp” ġestita mill-Impriża Konġunta għandha tintemm fl-2016; jistieden lill-Impriża Konġunta tuża r-riżorsi finanzjarji kollha li jitqiegħdu għad-dispożizzjoni tagħha biex tlesti, fil-ħin, l-iżvilupp tat-teknoloġija meħtieġa għall-iżvilupp tal-programm SESAR;

                  9.

                  Jagħraf il-kontribut ewlieni tal-Impriża Konġunta għall-iżvilupp ta’ sistema ta’ ġestjoni tat-traffiku tal-ajru modernizzata għall-Ewropa; jistieden lill-Istati Membri junuraw l-impenn tagħhom li jilħqu l-għan ta’ Ajru Uniku Ewropew li r-realizzazzjoni kompleta tiegħu hija marbuta b’mod intrinsiku ma’ dak tal-programm SESAR;

                  10.

                  Jistieden lill-Impriża Konġunta tkompli tinforma lill-awtorità tal-kwittanza dwar l-istadji ta’ implimentazzjoni tal-proġetti taħt il-programm SESAR u tippreżenta r-riżultati miksuba;

                  11.

                  Jinnota li l-Impriża Konġunta hija maħsuba bħala sħubija pubblika-privata u li l-interessi pubbliċi u privati huma marbuta mill-qrib; ifakkar li l-membri fundaturi huma l-Unjoni, irrappreżentata mill-Kummissjoni, u l-Eurocontrol, irrappreżentat mill-Aġenzija tiegħu, flimkien ma’ 15-il impriża pubblika u privata mill-industrija tan-navigazzjoni bl-ajru; jirrakkomanda l-ħtieġa assoluta, fiċ-ċirkostanzi, li jiġi żgurat li l-kunflitti potenzjali ta’ interessi m’għandhomx jitwarrbu iżda jiġu indirizzati kif jixraq;

         Kwistjonijiet oħra

                  12.

                  Itenni l-istedina tiegħu lill-Qorti tal-Awdituri biex, fi żmien raġonevoli, tipprovdi rapport speċjali lill-Parlament dwar kwistjonijiet komuni li jinqalgħu minħabba n-natura tal-impriżi konġunti, u li għandhom jiġu indirizzati mill-impriżi konġunti flimkien mas-sħab tagħhom sabiex jiġi żgurat il-valur miżjud tagħhom u t-twettiq effiċjenti tal-programmi ta’ riċerka, ta’ żvilupp teknoloġiku u ta’ dimostrazzjoni tal-Unjoni; jirrimarka wkoll li dak ir-rapport għandu jinkludi valutazzjoni tal-effikaċja tal-istabbiliment u l-istruttura tal-impriżi konġunti.

         (1)  ĠU C 6, 10.1.2013, p. 46.

         (2)  ĠU L 248, 16.9.2002, p. 1.

         (3)  ĠU L 298, 26.10.2012, p. 1.

         (4)  ĠU L 64, 2.3.2007, p. 1.

         (5)  ĠU L 357, 31.12.2002, p. 72.


title: Id-Deċiżjoni tal-Kunsill tat-22 ta' Jannar 1996 dwar il konklużjoni tal-Protokoll Addizzjonali għall-Ftehim bejn il-Komunità Ekonomika Ewropea u r-Repubblika ta' l-Islanda wara l-adeżjoni tar-Repubblika ta' l-Awstrija, ir-Repubblika tal-Fillandja u r-Renju ta' l-Isvezja ma' l-Unjoni Ewropea

text:
Avviż Legali Importanti

|

31996D0147

Official Journal L 034 , 13/02/1996 P. 0033 - 0033

		Id-Deċiżjoni tal-Kunsilltat-22 ta' Jannar 1996dwar il konklużjoni tal-Protokoll Addizzjonali għall-Ftehim bejn il-Komunità Ekonomika Ewropea u r-Repubblika ta' l-Islanda wara l-adeżjoni tar-Repubblika ta' l-Awstrija, ir-Repubblika tal-Fillandja u r-Renju ta' l-Isvezja ma' l-Unjoni Ewropea(96/147/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi il-Komunità Ewropej, u b'mod partikolari l-Artikolu 113 flimkien ma' l-ewwel sentenza ta' Artikolu 228 (2) tiegħu,Wara li kkunsidra l-proposta tal-Kummissjoni,Billi l-Kummissjoni nnegozjat f'isem il-Komunità Protokoll Addizzjonali għall-Ftehim bejn il-Komunità Ekonomika Ewropea u r-Repubblika ta' l-Islanda [1]; iffirmat fi Brussel fit-22 ta' Lulju 1972, biex jittieħed kont ta' l-adeżjoni tar-Repubblika ta' l-Awstrija, ir-Repubblika tal-Fillandja u r-Renju ta' l-Isvezja ma' l-Unjoni Ewropea;Billi l-Protokoll Addizzjonali għandu jkun approvat,IDDEĊIEDA DAN LI ĠEJ:Artikolu 1Il-Protokoll Addizzjonali għall-Ftehim bejn il-Komunità Ekonomika Ewropea u r-Repubblika ta' l-Islanda wara l-adeżjoni tar-Repubblika ta' l-Awstrija, r-Repubblika tal-Fillandja u r-Renju ta' l-Isvezja ma' l-Unjoni Ewropea huwa hawnhekk approvat f'isem il-Komunità.It-Test tal-Protokoll Addizzjonali hu mhemuż ma' din id-Deċiżjoni.Artikolu 2Il-President tal-Kunsill hu hawnhekk awtorizzat biex jinnomina il-persuna bl-awtorità li tiffirma l-Protokoll Addizzjonali biex jorbot lill-Komunità.Magħmula fi Brussel, 22 Jannar 1996.F'isem il-KunsillIl-PresidentL. Dini[1] ĠU L 301, tal-31.12.1972, p. 3.--------------------------------------------------